મલ્હોત્રાએ હવે રિક્ષાચાલક સુધી પહોંચવા બીજો રસ્તો અપનાવ્યો. તેમણે રિક્ષાચાલકનો જે નંબર હાલ ચાલુ હતો તે સીમ કાર્ડ કયા ડિસ્ટ્રીબ્યૂટર્સને ત્યાંથી વેચાયું છે તેની વિગતો મોબાઇલ સર્વિસ પ્રોવાઇડર કંપની પાસેથી મંગાવી. પોલીસને ગોડાદર નજીકની જ એક દુકાનનું સરનામું મળ્યું. ત્રીજા દિવસે પોલીસ તે દુકાન પર પહોંચી ગઇ અને દુકાન માલિકને ઓળખ આપી મદદ કરવા કહ્યું. પહેલાં તો દુકાન માલિક પણ ગભરાયો પરંતુ પોલીસે ‘આંખ લાલ’ કરતા જ દુકાન માલિક મદદ કરવા તૈયાર થયો.